A4-0153/98

Ehdotus neuvoston suositukseksi alaikäisten ja ihmisarvon suojelusta audiovisuaalisissa ja tietopalveluissa (KOM(97)0570 - C4-0670/97 - 97/0329(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 4 kappale

>Alkuperäinen teksti>

(4) komissio hyväksyi 16 päivänä lokakuuta 1996 Internetin laitonta ja haitallista sisältöä käsittelevän komission tiedonannon; neuvosto hyväksyi 17 päivänä helmikuuta 1997 annetun päätöslauselman Internetin laittomasta ja haitallisesta sisällöstä; Euroopan parlamentti hyväksyi 24 päivänä huhtikuuta 1997 Internetin laitonta ja haitallista sisältöä käsittelevää komission tiedonantoa koskevan lausunnon,

>EP:n äänestyksessä hyväksytty teksti>

(4)

komissio hyväksyi 16 päivänä lokakuuta 1996 Internetin laitonta ja haitallista sisältöä käsittelevän komission tiedonannon; neuvosto hyväksyi 17 päivänä helmikuuta 1997 annetun päätöslauselman Internetin laittomasta ja haitallisesta sisällöstä; Euroopan parlamentti hyväksyi 24 päivänä huhtikuuta 1997 Internetin laitonta ja haitallista sisältöä käsittelevää komission tiedonantoa koskevan päätöslauselman(1),

>Alkuperäinen teksti>

>EP:n äänestyksessä hyväksytty teksti>

(1) EYVL C 150, 19.5.1997, s. 38.

(Tarkistus 2)

Johdanto-osan 6 a kappale (uusi)

>Alkuperäinen teksti>

>EP:n äänestyksessä hyväksytty teksti>

(6a) tämä suositus pohjautuu voimassa olevaan sääntelykehykseen ja täydentää sitä ja on sellaisenaan asianmukainen lähestymistapa yleisen edun tehokkaaksi suojelemiseksi yhä lisääntyvässä teknologisessa lähentymisessä viestintävälineiden alalla; lähestymistavan tehokkuus edellyttää, että tavoitteiden saavuttamista seurataan säännöllisesti,

(Tarkistus 3)

Johdanto-osan 6 b kappale (uusi)

>Alkuperäinen teksti>

>EP:n äänestyksessä hyväksytty teksti>

(6b) olisi luotava johdonmukainen tarkastelumenettely, jonka avulla valvotaan erilaisten itsesääntelykehysten kehittymistä ja sitä, miten hyvin niillä on saavutettu alaikäisten ja ihmisarvon asianmukaista suojelua audiovisuaalisissa ja tietopalveluissa koskeva tavoite,

(Tarkistus 4)

Johdanto-osan 6 c kappale (uusi)

>Alkuperäinen teksti>

>EP:n äänestyksessä hyväksytty teksti>

(6c) tämän johdonmukaisen tarkastelun tuloksena komissio julkaisee arviointikertomuksen kaksi vuotta tämän suosituksen voimaantulon jälkeen ja antaa sen parlamentille ja neuvostolle; kertomuksessa arvioidaan muun muassa sääntelytoiminnan tarpeellisuutta,

(Tarkistus 5)

Johdanto-osan 6 d kappale (uusi)

>Alkuperäinen teksti>

>EP:n äänestyksessä hyväksytty teksti>

(6d) komissio tekee direktiivin 89/552/ETY, sellaisena kuin se on muutettuna Euroopan parlamentin ja neuvoston 30 päivänä kesäkuuta 1997 antamalla direktiivillä 97/36/EY(1), 22 b artiklan mukaisesti vuoden kuluessa sen julkaisemista (toisin sanoen 30 päivään heinäkuuta 1998 mennessä) tutkimuksen sellaisiin toimenpiteisiin liittyvistä mahdollisista eduista tai haitoista, joilla pyritään helpottamaan vanhempien tai huoltajien mahdollisuuksia valvoa, mitä ohjelmia alaikäiset voivat katsoa,

>Alkuperäinen teksti>

>EP:n äänestyksessä hyväksytty teksti>

(1) EYVL L 202, 30.7.1997, s. 60.

(Tarkistus 6)

Johdanto-osan 8 kappale

>Alkuperäinen teksti>

(8) näiden mahdollisuuksien täysipainoinen toteuttaminen edellyttää kilpailukykyistä ja innovatiivista teollisuutta Euroopan yhteisössä; vaikka julkisella vallalla on tässä asiassa merkittävä asema, kilpailukyvystä ja sen parantamisesta huolehtiminen kuuluu ensisijaisesti yrityksille,

>EP:n äänestyksessä hyväksytty teksti>

(8)

näiden mahdollisuuksien täysipainoinen toteuttaminen edellyttää kilpailukykyistä, innovatiivista ja vastuuntuntoista teollisuutta Euroopan yhteisössä; vaikka julkisella vallalla on tässä asiassa merkittävä asema, kilpailukyvystä ja vastuuntunnosta sekä niiden parantamisesta huolehtiminen kuuluu ensisijaisesti yrityksille,

(Tarkistus 7)

Johdanto-osan 8 a kappale (uusi)

>Alkuperäinen teksti>

>EP:n äänestyksessä hyväksytty teksti>

8a. Euroopan unioni on alue, jossa tavarat, palvelut, pääoma ja henkilöt saavat liikkua vapaasti,

(Tarkistus 8)

Johdanto-osan 9 kappale

>Alkuperäinen teksti>

(9) yleisten etujen suojelu, esimerkiksi alaikäisten ja ihmisarvon suojelu audiovisuaalisissa ja tietopalveluissa, on ehdoton edellytys näitä palveluita tuottavan teollisuuden suomien mahdollisuuksien toteuttamiselle luottamuksellisessa ilmapiirissä; toteuttamalla näitä mahdollisuuksia edistetään kyseisen teollisuuden alan kehittymistä ja kilpailukykyä haittaavien esteiden poistamista,

>EP:n äänestyksessä hyväksytty teksti>

(9)

alaikäisten ja ihmisarvon suojelu audiovisuaalisissa ja tietopalveluissa on olennaisen tärkeää,

(Tarkistus 9)

Johdanto-osan 9 a kappale (uusi)

>Alkuperäinen teksti>

>EP:n äänestyksessä hyväksytty teksti>

(9a) alaikäisten ja ihmisarvon tehokas suojelu audiovisuaalisissa ja tietopalveluissa on ehdoton edellytys sellaisen luottamuksellisen ilmapiirin luomiseksi, jota tämä teollisuuden ala tarvitsee mahdollisuuksiensa toteuttamiseen; tällä edistetään kyseisen teollisuuden alan kehittymistä ja kilpailukykyä haittaavien esteiden poistamista,

(Tarkistus 10)

Johdanto-osan 12 kappale

>Alkuperäinen teksti>

(12) tällä tavoin toteuttavan yleisten etujen suojelun on oltava osa sellaisia perusoikeuksia kuin yksityiselämän kunnioitus ja sananvapaus siinä muodossa kuin ne on määritelty erityisesti Euroopan neuvoston yleissopimuksessa ihmisoikeuksien ja perusvapauksien suojaamiseksi ja siinä muodossa kuin ne sisällytetty yhteisön oikeusjärjestelmään Euroopan unionista tehdyn sopimuksen F artiklan 2 kohdalla ja yhteisön oikeuden perusperiaatteisiin yhteisöjen tuomioistuimen oikeuskäytännön mukaisesti,

>EP:n äänestyksessä hyväksytty teksti>

(12)

tällä tavoin toteuttavan yleisten etujen suojelun on oltava osa sellaisia perusoikeuksia kuin yksityiselämän kunnioitus ja sananvapaus siinä muodossa kuin ne on määritelty erityisesti Euroopan neuvoston yleissopimuksessa ihmisoikeuksien ja perusvapauksien suojaamiseksi,

(Tarkistus 11)

Johdanto-osan 13 a kappale (uusi)

>Alkuperäinen teksti>

>EP:n äänestyksessä hyväksytty teksti>

(13a) Euroopan unionista tehdyssä sopimuksessa määrätään yhteistoimintamenettelystä oikeus- ja sisäasioissa; sitä voidaan soveltaa eräisiin alaikäisten ja ihmisarvon suojelua uusissa audiovisuaalisissa palveluissa koskeviin näkökohtiin,

(Tarkistus 12)

Johdanto-osan 17 a kappale (uusi)

>Alkuperäinen teksti>

>EP:n äänestyksessä hyväksytty teksti>

(17a) jäsenvaltioiden yhteistyö ja viimekädessä kansainvälinen yhteistyö on ratkaisevaa suositellun itsesääntelykehyksen menestymiselle, ja teollisuuden, kansallisten hallitusten, kansallisten ja kansainvälisten poliisi- ja oikeusviranomaisten sekä yhteisön toimielinten on sitä kannustettava ja tuettava,

(Tarkistus 13)

Johdanto-osan 17 b kappale (uusi)

>Alkuperäinen teksti>

>EP:n äänestyksessä hyväksytty teksti>

(17b) on vahvistettava yhteistyötä kolmansien maiden ja erityisesti Euroopan unionin jäsenyyttä hakevien maiden sekä sen transatlanttisten kumppanien kanssa tässä asiassa,

(Tarkistus 14)

Johdanto-osan 20 kappale

>Alkuperäinen teksti>

(20) kun Euroopan unioni pyrkii täydentämään jäsenvaltioiden toimintaa alaikäisten ja ihmisarvon suojelemiseksi audiovisuaalisissa ja tietopalveluissa, sen on hyödynnettävä toimiensa perustana täysipainoisesti olemassa olevia välineitä ja sovitettava tiiviisti yhteen ne asian kannalta merkittävät selvitykset, joita tehdään rinnan vihreää kirjaa koskevan seurannan kanssa, ja etenkin työt, jotka tehdään Internetin laitonta ja haitallista sisältöä käsittelevään komission tiedonantoon liittyvän seurannan (17 päivänä helmikuuta 1997 annettu neuvoston päätöslauselma, vuonna 1997 annettu Euroopan parlamentin päätöslauselma ja neuvostolle 28.11.1996 ja 27.6.1997 esitetyt kaksi työryhmän selvitystä) sekä oikeus- ja sisäasioissa tehtävän yhteistyön puitteissa,

>EP:n äänestyksessä hyväksytty teksti>

(20)

kun Euroopan unioni pyrkii täydentämään jäsenvaltioiden toimintaa alaikäisten ja ihmisarvon suojelemiseksi audiovisuaalisissa ja tietopalveluissa, sen on hyödynnettävä toimiensa perustana täysipainoisesti olemassa olevia välineitä ja sovitettava tiiviisti yhteen ne asian kannalta merkittävät selvitykset, joita tehdään rinnan vihreää kirjaa koskevan seurannan kanssa, ja etenkin työt, jotka tehdään Internetin laitonta ja haitallista sisältöä käsittelevään komission tiedonantoon liittyvän seurannan (17 päivänä helmikuuta 1997 annettu neuvoston päätöslauselma, 24 päivänä huhtikuuta 1997 annettu Euroopan parlamentin päätöslauselma ja neuvostolle 28.11.1996 ja 27.6.1997 esitetyt kaksi työryhmän selvitystä) sekä oikeus- ja sisäasioissa tehtävän yhteistyön puitteissa,

(Tarkistus 15)

I osan 1 a kohta (uusi)

>Alkuperäinen teksti>

>EP:n äänestyksessä hyväksytty teksti>

1a. varmistavat kaikkien audiovisuaalisten ja tietopalveluiden osalta yleisen edun tehokkaan suojelun Euroopan audiovisuaalisia ja tietopalveluja tuottavan teollisuuden kehittämisen kannustamiseksi, voimassa olevia säännöksiä täydentävien kansallisten kehysten tukemiseksi ja eurooppalaisen yhteistyön kehittämiseksi kansallisten toimenpiteiden tehokkuuden parantamista ja tietoyhteiskuntaa koskevan yhteisen eurooppalaisen eettisen lähestymistavan määrittelemistä silmällä pitäen,

(Tarkistus 16)

I osan 5 a kohta (uusi)

>Alkuperäinen teksti>

>EP:n äänestyksessä hyväksytty teksti>

5a. toimivat läheisessä yhteistyössä yhteisten välineiden ja erityisesti yhteisen sisältöä kuvaavan tuoteselosteen kehittämiseksi, jotta laiton ja haitallinen sisältö voidaan helpommin tunnistaa rajoilla,

(Tarkistus 17)

II osan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. edistävät yhdessä yhteistyötä Euroopan tasolla uusien välineiden tai palveluiden kehittämiseksi tämän suosituksen soveltamisaloilla,

(Tarkistus 18)

III osan 1 kohta

>Alkuperäinen teksti>

1. helpottamaan, aina kun se suinkin on tarpeen olemassa olevien yhteisön tason rahoitusvälineiden avulla, yhteyksiä kansallisten itsesääntelykehysten määrittelystä ja toteuttamisesta vastaavien tahojen välillä ja helpottamaan kokemusten ja valiokäytäntöjen vaihtoa Euroopan unionin tasolla asianomaisten osapuolten välillä tämän suosituksen soveltamisaloilla,

>EP:n äänestyksessä hyväksytty teksti>

1.

helpottamaan, aina kun se suinkin on tarpeen olemassa olevien yhteisön tason rahoitusvälineiden avulla, yhteyksiä kansallisten itsesääntelykehysten määrittelystä ja toteuttamisesta vastaavien tahojen välillä ja helpottamaan kokemusten ja valiokäytäntöjen vaihtoa Euroopan unionin tasolla asianomaisten osapuolten välillä tämän suosituksen soveltamisaloilla sekä kehittämään menetelmän viestintäketjuun kuuluvien toimijoiden eri tehtävien luokittelua varten,

(Tarkistus 19)

II osan 4 a kohta (uusi)

>Alkuperäinen teksti>

>EP:n äänestyksessä hyväksytty teksti>

4a. valvovat tämän suosituksen tehokasta soveltamista erityisesti kuulemalla säännöllisesti jäsenvaltioita ja esittämällä kahden vuoden kuluessa suosituksen hyväksymisestä arviointikertomuksen Euroopan parlamentille ja neuvostolle.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston suositukseksi alaikäisten ja ihmisarvon suojelusta audiovisuaalisissa ja tietopalveluissa (KOM(97)0570 - C4-0670/97 - 97/0329(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(97)0570 - 97/0329(CNS)),

- neuvoston kuultua sitä EY:n perustamissopimuksen 130 artiklan 3 kohdan mukaisesti (C4-0670/97),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja oikeusasioita ja kansalaisten oikeuksia käsittelevän valiokunnan sekä kansalaisvapauksien ja sisäasiain valiokunnan lausunnot (A4-0153/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.